Diari Oficial de la Generalitat Valenciana


Sumari del DOGV 7848, del 10-08-2016 (2016/6493)

RESOLUCIÓ d'1 d'agost de 2016, de la Direcció General d'Obres Públiques, Transport i Mobilitat, per la qual s'autoritza a prendre servei als titulars de taxi de l'àrea de prestació conjunta de la Safor, Almiserà, Favara, Gandia, Rótova, Simat de la Valldigna, Tavernes de la Valldigna i Xeraco en l'àrea funcional de Cullera i als titulars d'autoritzacions del taxi de l'àrea funcional de Cullera a prendre servei en l'àrea de prestació conjunta de la Safor, Almiserà, Favara, Gandia, Rótova, Simat de la Valldigna, Tavernes de la Valldigna i Xeraco, en ocasió de la celebració del Medusa Sunbeach Festival a Cullera.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7848

Data del DOGV
:   10-08-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/6493


Data del document
:   01-08-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ d'1 d'agost de 2016, de la Direcció General d'Obres Públiques, Transport i Mobilitat, per la qual s'autoritza a prendre servei als titulars de taxi de l'àrea de prestació conjunta de la Safor, Almiserà, Favara, Gandia, Rótova, Simat de la Valldigna, Tavernes de la Valldigna i Xeraco en l'àrea funcional de Cullera i als titulars d'autoritzacions del taxi de l'àrea funcional de Cullera a prendre servei en l'àrea de prestació conjunta de la Safor, Almiserà, Favara, Gandia, Rótova, Simat de la Valldigna, Tavernes de la Valldigna i Xeraco, en ocasió de la celebració del Medusa Sunbeach Festival a Cullera. [2016/6493]  
  
  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions amb residència en una determinada àrea funcional puguen prendre servei en altres àrees funcionals.  
  
És previsible que la celebració durant els pròxims dies 12, 13, 14 i 15 d'agost de 2016 del Medusa Sunbeach Festival, a la platja de Cullera, supose un important increment de les necessitats de mobilitat en el municipi esmentat i els voltants.  
A l'efecte de garantir una oferta de servei de taxi adequada a l'important increment de la demanda d'aquest servei de transport durant els dies de celebració del Festival, es considera oportú permetre que els titulars d'autoritzacions de taxi de l'àrea de prestació conjunta de la Safor, Almiserà, Favara, Gandia, Rótova, Simat de la Valldigna, Tavernes de la Valldigna i Xeraco puguen prendre servei en l'àrea funcional de Cullera i que els titulars d'autoritzacions del taxi de l'àrea funcional de Cullera puguen prendre servei en l'àrea de prestació conjunta de la Safor, Almiserà, Favara, Gandia, Rótova, Simat de la Valldigna, Tavernes de la Valldigna i Xeraco.  
Per el que s'ha exposat anteriorment, a proposta de les associacions representatives del sector, i d'acord amb el que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Autoritzar durant els dies 12, 13, 14 i 15 d'agost de 2016, amb motiu de la celebració del Medusa Sunbeach Festival a la platja de Cullera, que els titulars de les autoritzacions de taxi de l'àrea de prestació conjunta de la Safor, Almiserà, Favara, Gandia, Rótova, Simat de la Valldigna, Tavernes de la Valldigna i Xeraco puguen prendre servei en l'àrea funcional de Cullera i que els titulars d'autoritzacions del taxi de l'àrea funcional de Cullera puguen prendre servei en l'àrea de prestació conjunta de la Safor, Almiserà, Favara, Gandia, Rótova, Simat de la Valldigna, Tavernes de la Valldigna i Xeraco.  
  
Contra la present resolució, que no esgota la via administrativa, es podrà interposar recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
  
  
València, 1 d'agost de 2016. El director general d'Obres Públiques, Transport i Mobilitat: Carlos Domingo Soler.